Forslaget til kandidater må inneholde en beskrivelse av kandidatens utdanning og kunstneriske arbeid, og en begrunnelse for hvorfor personen foreslås som kandidat til kunstnerprisen. Ved tildeling av Kunstnerprisen skal det over tid legges vekt på en rimelig spredning mellom ulike kunstuttrykk og kjønn. Prisen er på kr. 75 000. Kunstnerprisen deles ut til en enkeltperson, og kan mottas kun én gang. Pris- og stipendkomiteen kan fremme forslag på kandidat. Overrekkelse av Vestfold fylkeskommunes Kunstnerpris legges til et kulturarrangement i Vestfold som er åpent for publikum. Prisen deles ut av fylkesordføreren.